Privind aprobarea proiectului de lege pentru modificarea

şi completarea Legii nr.355-XVI din 23 decembrie 2005

cu privire la sistemul de salarizare în sectorul bugetar

--------------------------------------------------------------------


În vederea executării art.26 alin.(3) din Legea nr.8-XVI din 14 februarie 2008 cu privire la probaţiune (Monitorul Oficial al Republicii Moldova, 2008, nr.103-105, art.389), Guvernul HOTĂRĂŞTE: 


Se aprobă şi se prezintă Parlamentului spre examinare proiectul de lege pentru modificarea şi completarea Legii nr.355-XVI din 23 decembrie 2005 cu privire la sistemul de salarizare în sectorul bugetar.

PARLAMENTUL REPUBLICII MOLDOVA

LEGE

pentru modificarea şi completarea Legii nr.355-XVI

din 23 decembrie 2005 cu privire la sistemul de salarizare

în sectorul bugetar


Parlamentul adoptă prezenta lege organică.


Articol unic. – Anexa nr.5 din Legea nr. 355-XVI din 23 decembrie 2005 cu privire la sistemul de salarizare în sectorul bugetar (Monitorul Oficial al Republicii Moldova, 2006, nr.35-38, art.148), cu modificările şi completările ulterioare, se modifică şi se completează după cum urmează:


1) în compartimentul „Departamentul de executare de pe lîngă Ministerul Justiţiei”:


titlul va avea următorul cuprins:


„Departamentul de executare”;


după cuvintele „Executor judecătoresc principal” se introduc cuvintele       „ , consilier de probaţiune principal”;


după cuvintele „Executor judecătoresc superior” se introduc cuvintele        „ , consilier de probaţiune superior”;


după cuvintele „Executor judecătoresc” se introduc cuvintele  „ , consilier de probaţiune”;


2) la punctul 1 din note, după cuvintele „executorii judecătoreşti” se introduc cuvintele  „ , consilierii de probaţiune”.


Preşedintele Parlamentului 
Notă Informativă

la proiectul legii pentru modificarea şi completarea

Legii nr. 355-XVI din 23 decembrie 2005 cu privire

 la sistemul de salarizare în sectorul bugetar

La 14 februarie 2008, Parlamentul Republicii Moldova a adoptat Legea    nr.8-XVI cu privire la probaţiune, ce are drept scop prevenirea recidivei de infracţiune şi reglementează asistenţa şi consilierea în vederea reintegrării în comunitate a subiecţilor probaţiunii. În dispoziţiile finale şi tranzitorii ale acestei legi se stipulează că Guvernul în termen de 3 luni din data publicării prezentei legi va prezenta Parlamentului propuneri de aducere în concordanţă a celorlalte acte legislative cu prevederile legii nominalizate.

Astfel, în acest context a fost elaborat proiectul legii pentru modificarea şi completarea Legii nr. 355-XVI din 23 decembrie 2005 cu privire la sistemul de salarizare în sectorul bugetar.

În conformitate cu Hotărîrea Guvernului nr.312, în cadrul Departamentului de executare activează direcţia probaţiune, iar în oficiile de executare există secţii sau servicii de probaţiune. Astfel, executarea hotărîrilor penale neprivative de libertate urmează a fi strict delimitate de executarea hotărîrilor civile şi cele administrative.

Din considerentul că Legea cu privire la probaţiune stabileşte că activitatea de probaţiune se desfăşoară nemijlocit de către consilierii de probaţiune şi reişind din art. 21 alin.(4), care stabileşte că personalul organelor de probaţiune este salarizat conform Legii cu privire la sistemul de salarizare în sectorul bugetar, a fost necesar operarea unor modificări în legea nominalizată.

În acest context, prezentul proiect de lege propune operarea unor modificări în anexa nr.5 din Legea nr.355-XVI, la compartimentul „Departamentul de executare”, astfel fiind necesar includerea după sintagma „executorii judecătoreşti” a sintagmei „consilierii de probaţiune”.
Totodată, în conformitate cu Hotărîrea Guvernului nr.1305 din 12.12.2005 efectivul-limită al aparatului central al Departamentului de executare este în număr de 50 unităţi şi al oficiilor de executare teritoriale în număr de 570 unităţi. Din numărul acestui efectiv, 173 de unităţi activează în subdiviziunile teritoriale în cadrul serviciului de probaţiune. Astfel, adoptarea proiectului de lege propus nu necesită surse financiare suplimentare, din considerentul că pînă în prezent, de asemenea, au fost acordate surse bugetare acestui efectiv.

Proiectul a fost remis pentru coordonare Ministerului Economiei şi Comerţului şi Ministerului Finanţelor. Argumentele Ministerul Justiţiei vis-à-vis de sugestiile şi obiecţiile organelor interesate sunt expuse în tabelul divergenţelor.

De asemenea, proiectul a fost remis Centrului pentru Combaterea Crimelor Economice şi Corupţiei pentru efectuarea expertizei anticorupţiei, fiind expus lipsa factorilor coruptibili.
